Die jaar 1968 was 'n skrikkeljaar wat volgens die Gregoriaanse kalender op 'n Maandag begin het. Dit was die 68ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 30 Januarie – Tydens die Viëtnamoorlog stuur Viëtkong-magte die Tết Offensief op Viëtnamese Nuwejaarsdag (Tet) van stapel. 31 Januarie – Nauru verkry onafhanklikheid van Australië, Nieu-Seeland en die Verenigde Koninkryk. 6-18 Februarie – Die tiende Olimpiese Winterspele word in Grenoble, Frankryk, aangebied. 24 Februarie – Die Randse Afrikaanse Universiteit in Johannesburg word amptelik geopen. 8 Maart – Begin van studentebetogings in Pole. 12 Maart – Mauritius word van die Verenigde Koninkryk onafhanklik. 16 Maart – My Lai-menseslagting in Viëtnam. 4 April – Apollo 6 word gelanseer. 20 April – 'n Suid-Afrikaanse Lugdiens Boeing 707 val, vlug 228, tydens opstyging vanaf Windhoek, Suidwes-Afrika, en 123 sterf. 23 April – Die Verenigde Koninkryk produseer hul eerste desimale munte. 24 April – Mauritius sluit by die Verenigde Nasies aan. 3 Mei – Die Sorbonne Universiteit in Parys word deur betogers beset.